દુનિયામાં પાછલા 3 હજાર વર્ષોનો ઇતિહાસ યુદ્ધ અને હિંસાથી ભરેલો છે. માનવસભ્યતાએ પાછલા વર્ષોમાં જેટલા પણ આવિષ્કાર, સર્જન અને વિકાસ કર્યા છે તેની યાત્રા ભીષણ નરસંહારો વચ્ચે થઇને પસાર થઇ છે. વિચારીને ચકિત થઇ જવાય તેવું છે કે, લોહી શુદ્ધતા, જાતિ, વંશીય, રંગ-રૂપ અને ધર્મ તેમજ સંપ્રદાયના નામ પર કરોડો મનુષ્યોની બલિ ચઢાવી દેવાઇ. માણસોને કંપાવી મુકનારા આ નરસંહાર માણસાઇ પર અનેક સવાલો કરે છે.